Premierul Marcel Ciolacu a anunțat ce decizie s-a luat în ceea ce privește propunerea comercianților mici și mijlocii ca supermarketurile să fie închise în weekend.
Micii comercianți au propus guvernului să restricționeze programul marilor magazine la sfârșit de săptămână din mai multe motive.
Printre acestea se numără încurajarea producătorilor autohtoni să-și vândă marfa și protejarea angajaților care lucrează în comerț, astfel încât aceștia să petreacă mai mult timp acasă, cu familia, în weekend.
Ministrul Agriculturii, Florin Barbu, a declarat recent că va fi efectuat un studiu "pe anumite focusuri de oameni" şi, în funcţie de rezultat, se va lua decizia care se impune în coaliţia de guvernare.
Astăzi, la începutul ședinței de guvern, premierul Marcel Ciolacu a anunțat decizia finală în acest caz care a devenit subiect de dezbatere națională.
"Vreau să închid un subiect care a provocat dezbatere publică, cel legat de programul magazinelor la sfârșit de săptămână. Din toate semnalele primite din rândul societății, rezultă clar că nu este oportun ca magazinele să fie închise în weekend! Din câte îmi aduc aminte au fost închise piețe în pandemie sau a fost pus orar la magazine. Vreau să vă anunț că nu mai suntem în acea etapă", a declarat premierul Marcel Ciolacu, potrivit hotnews.ro.
VIDEO
Vă puteți exprima opinia cu privire la acest subiect participând la sondajul de mai jos: